Takoppbevaring

Takoppbevaring kan vise til hyller, skap, kroker, løftebord eller skinnesystemer montert i høyden (enten takhengt eller vegghengt), og kan være en form for arealbesparende lagring ved at man flytter lagring opp fra gulvet og utnytter volumet i høyden.

I bygninger 
Ved å utnytte høyden i et rom kan man frigjøre gulvplass, og slik type lagring kan særlig være gunstig i små rom med god takhøyde. Metoden er populær for langtidslagring i boder og garasjer. Eksempler på gjenstander som kan være egnet for oppbevaring oppunder taket kan være flatt utstyr som ski og staver, snøbrett, surfebrett og rullebrett eller sjeldent brukte gjenstander.

Det finnes også takhengte tørkestativ for plasseffisient tørking av klær i små rom.

Det finnes også arealbesparende sykkelstativer hvor sykkelen henges fra en takmontert opphengskroker etter forhjulet, men slike stativer kan være tungvinte å bruke.

Montering 
I likhet med hyller generelt bør takhengt oppbevaring bør monteres sikkert slik at det ikke lett kan falle ned og potensielt skade personer. For oppheng i betongtak kan det være aktuelt å bruke ekspansjonsbolter, mens ved montering i spikerslag kan det være aktuelt med franske treskruer montert i stendere.

Vektbegrensninger 
Det kan være lurt å tenke seg godt om før man henger svært tunge gjenstander høyt. Det er ikke uvanlig å henge tunge ting høyt i garasjer, men opphenget bør da være dimensjonert for vekten og gjenstandene bør sikres slik at de ikke lett kan falle ned og skade personer.

Når man håndterer tunge gjenstander høyt kan det være lurt å bruke stige, stødig stol eller annen plattform å stå på. Gode kandidater for lagring høyt opp er ting som har stort volum og lav vekt eller er sjeldent brukt.

Høyde 
Takoppbevaring kan fortrinnsvis henges så høyt at høye personer ikke uforvarende stanger borti dem når man går under. Vanlig takhøyde i nye norske hus er 2.4 meter og hjelper med å unngå at man skaller i taket, men norske arkitekter har foreslått at man bør øke kravene i forskriften til 2.7 meter. Fri karmhøyde på moderne norske dører er 2 meter, og dette kan være en god pekepinn på hvor mye fri høyde man bør ha under takoppbevaringen.

Til transport 
I fly og tog er takhyller, også historisk kalt hattehyller, hyller som henger fra taket hvor passasjerene kan legge håndbagasje. Hvor mye håndbagasje passasjer kan ta med seg (volum og masse) varierer mellom flyselskap og billettyper.

Se også 
 Balkong, hems og mesanin, høye plattinger i en bygning
 Kombinasjonsmøbel, et møbel med flere funksjoner, ofte plassbesparende
 Lagerrom
 Skap, herunder takskap og veggskap
 Verktøytavle, et veggmontert oppheng med kroker for vegghengt lagring av verktøy, med mer

Referanser

Eksterne lenker 
 Video som demonstrerer ulike metoder for sikker innfesting i tak (YouTube, engelsk)

Møbler